ຜູ້ນຳພັກຝ່າຍ ໃນອີຣ່ານ ເຕືອນຣັຖບານ
ຂ່າວສຳຄັນອື່ນໆ: ເຮືອບິນບໍ່ມີຄົນຂັບ ຂອງສະຫະຣັດ ໄດ້ສັງຫານ ພວກຫົວຮຸນແຮງ 3 ຄົນ ໃນເຂດຊົນເຜົ່າ ປາກິສຖານ; ລາຍງານແຈ້ງວ່າ ພວກໂຈມຕີ ສະລະຊີບ ທາລີບ
ຜູ້ນຳພັກຝ່າຍຄ້ານ ຂອງອີຣ່ານ ທ່ານ MIR HOSSEIN MOUSAVIເຕືອນຣັຖບານ ອີຣ່ານວ່າ ອີຣ່ານຈະບໍ່ສາມາດປາບປາມຂະບວນ ການປະຕິຮູບໄດ້ດ້ວຍການໃຊ້ກຳລັງ ແລະວ່າ ທ່ານບໍ່ໄດ້ຢ້ານກົວ ທີ່ຈະກາຍເປັນວິຣະຊົນ ໃນ ຖແລງການສະບັບນຶ່ງ ທີ່ພິມເຜີຍແຜ່ ໂດຍເວັບ ໄຊທ໌ຝ່າຍຄ້ານໃນວັນສຸກມື້ນີ້ຜູ້ນຳຂະບວນການ ປະຕິຮູບອີຣ່ານ ກ່າວວ່າ ອີຣ່ານກຳລັງຕົກຢູ່ໃນ ທ່າມກາງວິກິຕການທີ່ຮ້າຍແຮງ ທ່ານ MOU SAVI ເຕືອນວ່າ ການຈັບກຸມ ຫຼືສັງຫານພວກ ຜູ້ນຳຝ່າຍຄ້ານ ຈະບໍ່ເຮັດໃຫ້ສະຖານະການງຽບ ສະງົບລົງ ນອກນັ້ນທ່ານຍັງຮຽກຮ້ອງໃຫ້ ຣັຖ ບານອີຣ່ານຮັບເອົາແຜນການ 5 ຂໍ້ ທີ່ຮວມທັງປ່ອຍພວກນັກໂທດການເມືອງແລະສ້າງຕັ້ງກົດ ໝາຍ ການເລືອກຕັ້ງໃໝ່ທີ່ມີຄວາມໂປ່ງໃສ ຖແລງການທີ່ວ່ານີ້ ມີຂຶ້ນຫຼັງຈາກໄດ້ເກີດຄວາມ ຮຸນແຮງທີ່ຮ້າຍແຮງສຸດ ຢູ່ໃນອີຣ່ານ ນັບແຕ່ ເດືອນມິຖຸນາ ເປັນຕົ້ນມາ ເວລາປະທານາທິບໍດີMAHMOUD AHMADINEJAD ຊະນະການເລືອກຕັ້ງ ປະທານາທິບໍດີ ທີ່ຍັງເປັນບັນຫາຖົກຖຽງໂຕ້ແຍ້ງ ລາຍງານຂ່າວແຈ້ງວ່າການ ໂຈມຕີສະລະຊີບ ທີ່ຖານທັບແຫ່ງນຶ່ງ ໃນພາກ ຕາເວັນອອກຂອງອັຟການິສຖານ ໃນສັບປະດາ ນີ້ ແມ່ນເປັນການຈູ່ໂຈມ ໃສ່ກະໂຕຈຸດໃຈກາງໃນການປະຕິບັດງານລັບ ຂອງສະຫະຣັດ ຢູ່ໃນ ຂົງເຂດ ອະດີດເຈົ້າໜ້າທີ່ສືບລັບທີ່ໄດ້ຮັບລາຍ ງານ ກ່ຽວກັບເຫດຮ້າຍດັ່ງກ່າວ ແຈ້ງໃຫ້ອົງການ ຂ່າວທີ່ສຳຄັນໆຂອງສະຫະຣັດຊາບ ໂດຍບໍ່ຂໍ ອອກຊື່ ເຈົ້າໜ້າທີ່ເວົ້າວ່າ ຖານທັບທີ່ແຂວງ KHOSTທີ່ມີຊື່ວ່າຄ້າຍ CHAP MAN ຊຶ່ງເປັນຖານປະຕິບັດງານ ໃນເຂດແນວໜ້ານັ້ນມີໜ້າທີ່ຮັບຜິດຊອບ ໃນການເກັບກຳ ຂໍ້ມູນລັບ ຕາມບໍຣິເວນຊາຍແດນ ອັຟການິສຖານທີ່ ຕິດກັບປາກິສຖານ ແລະກຳກັບໃນການ ດຳເນີນຄວາມພະຍາຍາມ ເພື່ອສັງຫານເຈົ້າໜ້າ ທີ່ອະວຸໂສ ຂອງກຸ່ມຫົວຮຸນແຮງ ຊຶ່ງມັກຈະໃຊ້ເຮືອບິນທີ່ບໍ່ມີຄົນຂັບນັ້ນ ນອກນັ້ນແລ້ວ ເຈົ້າໜ້າທີ່ສືບລັບຍັງເວົ້າວ່າເປັນທີ່ປາກົດວ່າ ຜູໂຈມຕີ ດ້ວຍຣະເບີດສະລະຊີບ ຊຶ່ງເປັນຜູ້ ຊາຍທີ່ໃສ່ເຄື່ອງແບບ ທະຫານອັຟການິສຖານນັ້ນ ໄດ້ຖືກປະຕິບັດຕໍ່ ໃນຖານະຜູ້ມາລາຍ ງານຂ່າວ ແລະອາດຈະບໍ່ໄດ້ ຖືກກວດຄົ້ນໂຕ ເຈົ້າໜ້າທີ່ ຮັກສາຄວາມສະງົບຂອງປາກິສຖານ ກ່າວວ່າ ມີພວກຫົວຮຸນແຮງ ຢ່າງນ້ອຍ 3 ຄົນເສັຽຊີວິດໃນການໂຈມຕີຄັ້ງທີ 2 ຂອງເຮືອບິນທີ່ບໍ່ມີຄົນຂັບຂອງສະຫະຣັດ ໃນ ໄລຍະສອງມື້ຜ່ານມານີ້ ເຈົ້າໜ້າທີ່ເວົ້າວ່າ ເຮືອ ບິນທີ່ບໍ່ມີຄົນຂັບຂອງສະຫະຣັດ ໄດ້ຍິງລູກສອນ ໄຟໃສ່ຣົດຄັນນຶ່ງ ໃນວັນສຸກມື້ນີ້ທີ່ພວມຢູ່ໃນລະ ຫວ່າງການເດີນທາງ ໃນເຂດຊົນເຜົ່າ WAZI RISTAN ເໜືອ ໃກ້ໆບໍຣິເວນຊາຍແດນທີ່ຕິດ ກັບອັຟການິສຖານ ເຈົ້າໜ້າທີ່ ແລະພວກທີ່ ເຫັນເຫດການເວົ້າວ່າໃນເວລາຕໍ່ມາ ພວກຫົວຮຸນແຮງ ໄດ້ພາກັນປິດລ້ອມ ບໍຣິເວນທີ່ເກີດເຫດ ແລະຂົນເອົາສົບຄົນຕາຍໄປ ຊຶ່ງບາງສົບນັ້ນ ຖືກໄຟໃໝ້ ຈົນຈື່ບໍ່ໄດ້ ມີ 3 ຄົນເສັຽຊີວິດໃນການໂຈມຕີ ໂດຍເຮືອບິນ ທີ່ບໍ່ມີຄົນຂັບ ຂອງສະຫະຣັດ ໃນມື້ວັນພະຫັດຢູ່ໃນບໍຣິເວນ ດຽວກັນນີ້ ສະຫະຣັດ ໄດ້ໃຊ້ເຮືອບິນ ບໍ່ມີຄົນຂັບໂຈມຕີພວກກໍ່ການຮ້າຍ AL-QAIDA ແລະພວກກະບົດ ທາລີບານ ຢູ່ໃນເຂດດັ່ງກ່າວ ການນັບ ຂອງອົງການຂ່າວຣອຍເຕີ້ ພົບວ່າ ສະຫະຣັດ ໄດ້ໃຊ້ເຮືອບິນ ບໍ່ມີຄົນຂັບທຳການໂຈມຕີ ໃນບໍຣິເວນຊາຍແດນ ທາງພາກຕາເວັນຕົກສຽງເໜືອ ປາກິສຖານ ຢ່າງນ້ອຍ 50ເທື່ອ ໃນປີ 2009 ແລະໄດ້ສັງຫານ ຫຼາຍກວ່າ 400 ຄົນ ປະທານາທິບໍດີສະຫະຣັດທ່ານ BARACK OBAMA ກ່າວວ່າ ທ່ານຈະພົບ ປະກັບຫົວໜ້າ ຮັກສາຄວາມປອດພັຍ ຂອງ ທ່ານທີ່ກຸງວໍຊິງຕັນ ໃນວັນອັງຄານຈະມາເພື່ອ ປຶກສາຫາຣືກ່ຽວກັບວ່າຈະປ້ອງກັນ ບໍ່ໃຫ້ເກີດ ການໂຈມຕີທີ່ບໍ່ປະສົບຜົນສຳເຣັດ ຕໍ່ເຮືອບິນ ໂດຍສານ ທີ່ບິນມາຍັງສະຫະຣັດໃນວັນບຸນ ຄຣິສຕ໌ມາສ ເກີດຂຶ້ນຊ້ຳອີກ ໃນຖແລງຂ່າວ ທີ່ນຳອອກເຜີຍແຜ່ ມື້ວານນີ້ທ່ານ OBAMA ກ່າວວ່າ ທ່ານໄດ້ຮັບລາຍງານຂັ້ນຕົ້ນ ຈາກຣັຖ ມຸນຕຣີຮັກສາຄວາມປອດພັຍແຫ່ງຊາດ ທ່ານນາງ JANET NAPOLITANO ແລະເຈົ້າໜ້າທີ່ອະວຸໂສອື່ນໆ ກ່ຽວກັບຄວາມ ລົ້ມແຫລວ ຂອງມະນຸດແລະຣະບົບ ທີ່ເກີດຂຶ້ນກ່ອນໜ້າເຫດຮ້າຍ ໃນມື້ວັນສຸກແລ້ວ ປະທານາທິບໍດີ ສະຫະຣັດກ່າວວ່າທ່ານຈະທົບທວນເບິ່ງ ລາຍງານທີ່ມີເພີ້ມຕື່ມ ໃນໄລຍະ ສອງສາມມື້ ຂ້າງໜ້ານີ້ ທຳນຽບຂາວ ພວມທຳການ ທົບທວນເບິ່ງ ຜແນກການຕ່າງໆ ເພື່ອຢາກຮູ້ຈັກວ່າ ຜູ້ຊາຍຊາວໄນຈີເຣັຽທ້າວ UMAR FAROUK ABDULLMUTALLAB ທີ່ຖືກກ່າວຫາວ່າ ໄດ້ລັກລອບຣະເບີດເຂົ້າໄປໃນເຮືອບິນໂດຍສານ ທີ່ເດີນທາງ ຈາກນະຄອນ AMSTERDAM ມາຍັງນະຄອນ DETROITຂອງສະຫະຣັດ ໄດ້ແນວໃດ ໃນຄຳອວຍ ພອນປີໃໝ່ ໃນວັນສຸກມື້ນີ້ຜູ້ນຳຂອງເກົາຫລີ ເໜືອ ໄດ້ຮຽກຮ້ອງໃຫ້ ຍຸຕິຄວາມສັມພັນ ທີ່ ເປັນປໍຣະປັກກັບສະຫະຣັດ ບົດບັນນາທິການ ຮ່ວມຂອງໜັງສືພິມ ຫລາຍໆສະບັບ ກ່າວວ່າຊອ່ງທາງພື້ນຖານ ທີ່ຈະຄ້ຳປະກັນ ສັນຕິພາບ ແລະສະເຖັຽຣະພາບຢູ່ໃນແຫລມເກົາຫລີແລະ ເຂດອື່ນໆ ຂອງເອເຊັຽ ກໍຄືຍຸຕິຄວາມສັມພັນ ທີ່ເປັນປໍຣະປັກລະຫວ່າງເກົາຫລີເໜືອແລະສະ ຫະຣັດ ຄຳອວຍພອນ ທີ່ພິມເຜີຍແຜ່ໂດຍອົງການຂ່າວສູນກາງ ຂອງທາງການເກົາຫລີ ເໜືອ ຍັງກ່າວວ່າ ເກົາຫລີເໜືອຕ້ອງການຢາໃຫ້ ແຫລມເກົາຫລີ ເປັນເຂດປອດນິວເຄລັຽ ແລະວ່າ ສິ່ງດັ່ງກ່າວນັ້ນສາມາດມີຂຶ້ນໄດ້ ກໍດ້ວຍການ ສົນທະນາຫາຣື ແລະການເຈຣະຈາ ກັນ ການໃຫ້ທັສນະຄວາມເຫັນດັ່ງກ່າວ ມີຂຶ້ນຂະນະທີ່ ສະຫະຣັດກຳລັງພະຍາຍາມຊັກຊວວນໃຫ້ເກົາຫລີເໜືອ ກັບຄືນເຂົ້າຮ່ວມ ການເຈຣະຈາ ປົດອາວຸດນາໆຊາດ ຜູ້ຄົນຈຳນວນຫຼາຍຮ້ອຍ ພັນຄົນ ໄດ້ພາກັນໄປຮ່ວມ ສເລີມສລອງໃນ ຕອນທ່ຽງຄືນຢູ່ທີ່ຈະຕຸຣັດ TIMES SQUARE ໃນນະຄອນນິວຢອກ ຂະນະທີ່ ປີໃໝ່ປີ 2010 ໃນທີ່ສຸດກໍມາຮອດມາເຖິງ ສະຫະຣັດ ພວກທີ່ໄປຮ່ວມ ໄດ້ພາກັນຮ້ອງ ເຊັຽ ຂະນະທີ່ໝາກບານແກ້ວຫຼື CRYTAL BALL ໄດ້ຕົກລົງຈາກຫັຼກເສົາສູງ 23 ແມັດ ໃນລະຫວ່າງ ນາທີສຸດທ້າຍຂອງ ປີ 2009 ຝູງຊົນຂນາດໃຫຍ່ ໄດ້ພາກັນໄປຮ່ວມ ພິທີ ຕ້ອນຮັບປີໃໝ່ ທ່າມກາງສະພາບອາກາດ ໜາວ ທີ່ມີອຸນຫະພູມ ເກືອບລົບນຶ່ງ ອົງສາ CELSIUS ຕຳຣວດໃນນະຄອນນິວຢອກ ໄດ້ພາກັນປະຕິບັດງານ ຢ່າງເຕັມກຳລັງ ຢູ່ທີ່ແຫລ່ງທ່ອງທ່ຽວທາງປະວັດສາດດັ່ງກ່າວ ຫລັງຈາກໄດ້ມີການ ພະຍາຍາມວາງຣະເບີດແຕ່ບໍ່ປະສົບຜົນສຳເຣັດ ໃສ່ສາຍການບິນ ສະຫະຣັດ ໃນມື້ວັນບຸນຄຣິສຕ໌ມາສຊຶ່ງພາໃຫ້ ເກີດຄວາມຢ້ານກົວກັນໃໝ່ ເຈົ້າໜ້າທີ່ ໄດ້ກວດພື້ນທີ່ສລອງວັນຂຶ້ນປີໃໝ່ ດ້ວຍອຸບປະກອນ ກວດຈັບທາງຊີວະພາບ ແລະກັມມັນ ຕະພາບຣັງສີ ສ່ວນທຳນຽບຂາວ ໄດ້ພິມເຜີຍແຜ່ ຄຳອວຍພອນສັ້ນໆ ຈາກປະທານາທິບໍດີ BARACK OBAMAຊຶ່ງທ່ານຮັບຮູ້ວ່າ ປີ 2009 ເປັນປີທີ່ຍຸ່ງຍາກ ສຳລັບຊາວອະເມຣິກັນ ຫລາຍໆຄົນແຕ່ທ່ານປະກາດວ່າ ວັນທີ່ແຈ່ມໃສ ກຳລັງຢູ່ຂ້າງໜ້າ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ